  Анжелика Тихонова корреспондент Пичи Пурга ёросысь Баграш-Бигра гуртлэн «Деревня, где живёт Шӧртчи» ӵектосэз «Культурная мозаика малых городов и сёл» IV огъяросси конкурсын вормисьёс пӧлы сюриз но вожвылъяськонэз радъясьёслэн Елена но Геннадий Тимченкоослэн фондысьтызы 700 сюрс манет басьтоз. Со сярысь ивортодэтъя «Удмуртия» агентстволэн корреспондентэзлы ӵектосэз гожтӥсь, Пичи Пурга ёрос лыдӟетъюртысь шаертодонъя ёзэтлэн кивалтӥсез Валентина Петрова вераз. Ӵектос улсын Баграш-Бигра гуртын 5 ёзсӧзнэто-дышетон вӧлметъёс (структурно-образовательной пространствоос) кылдытэмын луозы: историлы сӥзем, кибашлыослы, удмурт кыллы, гурт возёс ужъёслы но ивортодэтлы. Вань со вӧлметъёс лымшор удмуртъёслэн сям-йылолъёссылы, лулчеберетсылы, историзылы сӥземын луозы. Историлы сӥзем вӧлметэ музей пыроз, кудзэ тани кык ар ӵоже Баграш-Бигра гуртын улӥсьёс ас кужыменызы пукто. <…> Со сяна, отчы выжылы сӥзем площадка, яке воршуд площадка, пыроз. Соослэн, сяме пыремъя, бӧлякъёсын пумиськонъёссы нимысьтыз интыын ортчо. Ӵапак со инты историлы сӥзем вӧлметэ пыроз. Ӵектослы луыса со интыез утялтыны, арт-объектъёс лэсьтыны малпаськом, со но гуртлэн аспӧртэм синпель интыез мед луоз Валентина Петрова, ӵектослэн гожтӥсез, кивалтӥсезОзьы, котькуд вӧлмет кыӵе ке но интыосын герӟамын луоз. Кылсярысь, кибашлыослы сӥзем инъетэ асьсэос кибашлыос пыриськозы. Ӵектослэн кивалтӥсезлэн кылъёсызъя, соос 10 пала пӧртэм ужъёсын вырись кибашлыосты висъязы. Грантлы луыса, соослэн юртъеръёссы борды, нимтулзэс гожтыса, кыӵе киужен выремзэс вераса, табличкаос шуккемын луозы. Азьланяз соос мылкыд карисьёслы ас юртъеразы экскурсия ортчытозы, киужзылы дышетозы. Ӵектос асьсэлы гуртоослы, тужгес но егитъёслы но пиналъёслы, тунсыко луоз, лыдъя Валентина Петрова. Угось гурт удмурт ке но, нылпиос ас лулчеберетсэс сокем уг дунъяло ни, кызьы мӧйыос. Со сяна, ӵектос улсын гуртын туристъёслы «Деревня, где живёт Шӧртчи» маршрут усьтӥськоз. Ӵектосэз дасякумы, нырысь малпам вал со удмурт калыклэн амаллыко луэмезлы сӥзем музей луоз шуыса. Нош куке 5 структурно-образовательной вӧлметъёсты кылдытӥм, малпам, отын нимысьтыз персонаж - экскурсовод - луоз шуыса. Шӧртчи – милям малпаммыя, егит, амаллыко, ваньзэ лэсьтыны быгатӥсь воргорон. Со аниматор выллем луоз. Куноосты пумиталоз, экскурсиос ортчытоз Валентина Петрова, ӵектослэн гожтӥсез, кивалтӥсез Али коньдон басьтон понна фондэн огкыл гожтон бордын уж мынэ. Озьы ик ӵектосэз кылдытӥсьёс соин гурт калыкез тодмато, кулэлыкез сярысь верало. Проектэз 2020-тӥ арын инвожоозь улонэ пыӵаны кулэ. 700 сюрс коньдон басьтыны ми туж оским вал, малы ке шуоно ӵектосмы туж паськыт. Валамон ини, бадӟым уж улӥсьёслы оскиське, самофинансирование выллем, малы ке шуоно соос ас кужыменызы туж трос лэсьтӥзы ини. Ӵектос но соос ӧжытэзтэк ваньзэ ас киосынызы лэсьтозы шуыса чакла. Ӵектослы луыса материалъёс басьтыны малпамын, нош ужъёсты калык быдэстоз. Уже быдэс гурт кыскемын луоз Валентина Петрова, ӵектослэн гожтӥсез, кивалтӥсез   Пусъём, туэ «Культурная мозаика малых городов и сёл» огъяросси конкурсын Удмуртиысь эшшо кык ӵектосъёс вормисе потӥзы на: Ува каргуртысь «Территория возможностей» ӵектос но Яр каргуртысь «Губи-fest» улосвылкуспо губи фестиваль. Тегъёс: Лулчеберет Удмуртия ПичиПурга удмуртъёс Мерлык коньдон  